


**Το αγαπημένο μου ζώο**

To ζώο που αγαπώ πιο πολύ είναι το δελφίνι. Τα δελφίνια είναι 2.4 μέτρα. Έχουν τρύπα πάνω στο κεφάλι τους και βγαίνει νερό. Το χρώμα τους είναι γκρίζο. Κολυμπούν στη θάλασσα και τρώνε ψάρια. Πολλές φορές πετάγονται έξω από το νερό. Τα δελφίνια είναι πολύ έξυπνα και μπορούν να εκπαιδευτούν. Οι άνθρωποι τα βάζουν σε μεγάλες πισίνες, τα εκπαιδεύουν και τα βάζουν να κάνουν παραστάσεις. Επίσης, μπορείς να κολυμπήσεις και να παίξεις μαζί τους. Ζουν στη θάλασσα με όλα τα άλλα ψάρια και τους καρχαρίες. Είναι γνωστά για την ευκινησία και την παιχνιδιάρικη συμπεριφορά τους, καθιστώντας τα αγαπημένα των παρατηρητών της άγριας φύσης. Δεν έχω δει, ούτε κολυμπήσει ποτέ με τα δελφίνια, αλλά θα το ήθελα. Δεν θα ήθελα να κολυμπήσω μαζί τους στη θάλασσα, αλλά σε μια πισίνα. Τα δελφίνια είναι τα αγαπημένα μου ζώα επειδή είναι τόσο φιλικά και σοφά.

( Μαρία Φωτίου – Στ τάξη)



Barnt Green, 10/06/2017

Aγαπητή Έμμα,


Γεια σου! Τι κάνεις; Σου γράφω για να σου πω τα νέα μου. Το καλοκαίρι ήρθε και μαζί με αυτό έρχονται και οι διακοπές και τα ταξίδια. Φέτος, είμαι πολύ τυχερή. Θα πάω 3 ταξίδια. Θα πάω στην Κύπρο, τη Βενετία και την Γαλλία. Στην Κύπρο θα πάω στις 19 Ιουλίου , με τη μητέρα μου και τον αδερφό μου. Πριν το ταξίδι μου στην Κύπρο, θα πάω στη Γαλλία με το σχολείο μου. Θα πάμε στις 22 Ιουνίου. Είμαι πολύ ενθουσιασμένη! Μετά την Κύπρο, τον Οκτώβριο, θα πάω στην Βενετία με τον πατέρα μου και τον αδερφό μου. Έχουμε πολύ καιρό μέχρι τότε βέβαια. Είμαι πολύ τυχερή!

Εσύ πώς είσαι; Τι θα κάνεις το καλοκαίρι; Περιμένω τα δικά σου νέα!

Σε φιλώ

Ευγενία

( Ευγενία Σολωμού – Στ τάξη)



**Το αγαπημένο μου ζώο**

Μ’ αρέσουν τα βατράχια. Έχουν πολλά χρώματα. Συνήθως είναι πράσινα. Μπορεί να είναι όμως μπλε, κίτρινα, πορτοκαλί και κόκκινα. Έχουν πολλά διαφορετικά σχέδια στο σώμα τους. Τρώνε έντομα. Είναι πολύ γλοιώδη. Ζουν κοντά στο νερό, επειδή είναι αμφίβια. Τα αυγά τους γίνονται γυρίνοι που μετατρέπονται σε βατράχια αργότερα. Κοιμούνται όλο το χειμώνα.

( Κυριακή Παπαδάκη – Στ τάξη)